《沧浪亭》
宋代·胡珵

昔闻沧浪亭，未濯沧浪水。
先贤眇遗迹，壮观一何侈。
飞桥跨木末，巨浸折胡壘。
糟床行万瓮，缭墙周数里。
废兴固在天，庶用观物理。
缅怀嘉佑世，周道平如砥。
相君贤相君，子美东南美。
如何一网尽，祸岂在故纸。
青蝇变白黑，作俑弱焉始。
所存醉翁文，垂耀信百世。
无忘角弓咏，嘉树犹仰止。
同来二三子，感叹咸坐起。
缥瓷酹新汉，毁誉均一洗。
忽逢醒狂翁，一别垂二纪。
隽哉老益壮，论事方切齿。
我欲裂绛幔，推着明光里。
安得上天风，吹落君王耳。

作者简介：宋常州晋陵人，字德辉。徽宗宣和三年进士，学于杨时、刘安世。李纲为相，理在幕中，为汪伯彦、黄潜善所忌，以尝润色陈东所上书，贬梧州。高宗绍兴初召试翰林，兼史馆校勘。秦桧主和议，理与朱松等抗疏极言不可，出知严州。罢职穷困而死。有《苍梧集》。